María Pujalte

**María Pujalte Vidal**, nada na Coruña o 22 de decembro de 1966, é unha actriz galega.

## Traxectoria 
Estudou cunha bolsa de estudos da Deputación da Coruña un curso de interpretación na Scuola dell'Attore Cómico en Reggio Emilia de Italia e outro en Madrid.

Realizou tamén estudos de canto, interpretación e expresión corporal.

Pertenceu ó Centro Dramático Galego (CDG) e ós grupos teatrais Moucho Clerc e Compañía de Marías, do que é cofundadora xunto coa súa amiga, a tamén actriz galega María Bouzas.

Ademais de como actriz, tamén traballou como presentadora de televisión. En 2003 conduciu a gala dos Premios Max de teatro, celebrada en Vigo xunto coas tamén actrices galegas María Bouzas e Berta Ojea e o actor Serxio Pazos.

A pesar da súa extensa filmografía, o papel que a fixo popular para o gran público foi o de Mamen na serie de televisión *Periodistas*, e máis tarde o de Mónica en *Siete Vidas*.

Actriz comprometida, María Pujalte participou en manifestacións contra a guerra de Iraq e formou parte ó igual que moitos outros actores galegos da plataforma Nunca Máis contra o desastre do Prestige.

En 2005 participou no acto de celebración da toma de posesión do presidente da Xunta de Galicia, Emilio Pérez Touriño, coa lectura de varios poemas. O mesmo ano foi pregoeira das festas de María Pita da súa cidade natal, A Coruña.

En 2009 regresa á televisión para protagonizar a serie de misterio en ton de comedia emitida en TVE 1 chamada *Los misterios de Laura*.

En 2019 é unha das protagonistas da coprodución televisiva (TVE e Movistar+) *Merlí: Sapere aude*, continuación da serie *Merlí* (TV3) , as dúas emitidas, ademais, en Netflix. A actriz coruñesa encarna a personaxe da profesora de Ética -na facultade de Filosofía- María Bolaño.

## Filmografía 
### Cinema 
### Televisión 
## Teatro 
* *O Mozo que chegou de lonxe* (1989). Dirixida por Mario Gas.
* *O Códice Clandestino* (1989), de Quico Cadaval. Dirixida por Xan Cejudo (1989).
* *Yerma* (1990) de Federico García Lorca. Dirixida por Xosé M. Blanco.
* *O Roixinol de Bretaña* (1991) de Quico Cadaval. Dirixida por Xan Cejudo (1991).
* *Finisterra Broadway amén y squasch* (1993)
* *Martes de Carnaval* (1995)de Ramón María de Valle-Inclán. Dirixida por Mario Gas.
* *Caníbales* (1996). Dirixida por José Luis Sainz.
* *El Hombre Elefante*. Dirixida por Mariano Barroso.
* *Confesiones de mujeres de 30 años* (2002-2004). Dirixida por Lia Jelin.
* *Dónde pongo la cabeza* (2006), de Yolanda García Serrano. Dirixida por Tamzin Towsend.

## Premios e nomeamentos 
1992
* *Nomeada ao Premio Compostela de Teatro á Mellor interpretación feminina.

1993
* *Gañadora do Premio Compostela de Teatro á Mellor interpretación feminina polo espectáculo de cabaré Fisterra Broadway.

1995
* *Nomeada ao Premio Goya á Mellor Actriz Revelación por Entre rojas.
* *Gañadora do Premio da Unión de Actores á Mellor Interpretación Revelación por Entre rojas.

1998
* *Mención Especial no Festival de Cine Español de Málaga por Completo confort, A mí quién me manda meterme en esto e Interferencias.
* *Gañadora do Premio 'Galego/a del mes' por El Correo Gallego en setembro.

1999
* *Nomeada ao Premio da Unión de Actores á Mellor Actriz Secundaria por Periodistas.

2000
* *Gañadora do Premio da Unión de Actores á Mellor Actriz Secundaria por Periodistas.

2003
* *Nomeada á Concha de Prata á Mellor actriz no Festival Internacional de Cine de San Sebastián por En la ciudad.
* *Nomeada ao Premio Goya á Mellor interpretación feminina secundaria por O lapis do carpinteiro.
* *Nomeada ao Premio da Unión de Actores á Mellor Actriz Secundaria por En la ciudad.
* *Nomeada ao Premio do Círculo de Escritores Cinematográficos á Mellor actriz secundaria por En la ciudad.
* *Gañadora do Premio Mestre Mateo á Mellor interpretación feminina secundaria por O lapis do carpinteiro.
* *Gañadora do Premio Gayo á Mellor actriz secundaria por En la ciudad.

2004
* ''Gañadora do Premio 'Ola de Ouro' no Festival de Cine Feminino de Burdeos á Mellor interpretación feminina por En la ciudad.
* *Nomeada á Bíznaga de Plata á Mellor actriz en el Festival de Cine Español de Málaga por Cosas que hacen que la vida valga la pena.

2005
* *Nomeada á Bíznaga de Prata á Mellor actriz no Festival de Cine Español de Málaga por Semen, una historia de amor.
* *Nomeada ao Premio da Unión de Actores á Mellor Actriz Secundaria por Siete Vidas.

2007
* *Gañadora na XVI Edición dos Premios Teatro de Rojas 2007 de Toledo á Mellor interpretación feminina por El método Grönholm

2008
* *Nomeada ao Premio Max de Teatro á Mellor actriz secundaria por Las cuñadas.

2009
* *Gañadora da Mención especial nos I Premios del Público TV por "Los misterios de Laura".
* *Nomeada aos Premios CineyMás de TV 2008/09 como Mellor actriz española por "Los misterios de Laura"
* *Gañadora do Premio Bodegas Casado Morales al Mejor joven del año
* ''Nomeada aos Premios Zapping como Mellor actriz por "Los misterios de Laura"

2011
* Premio Cultura Galega de Creación Audiovisual

## Notas 
## Véxase tamén 
### Ligazóns externas 
* CRTVG